**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. április 25-i ülésére**

**Javaslat elszámolásokra vonatkozó döntések meghozatalára**

A 2016. évi Kulturális és Civil Alap terhére nyújtott, továbbá az 5/2016. (III.1.) önkormányzati rendeletben külön soron biztosított támogatások elszámolásának áttekintése megtörtént.

Az alábbi szervezetek határidőn túl nyújtották be elszámolásukat. Ennek indoklására igazolási kérelmet nyújtottak be Önkormányzatunkhoz.

I.

Filharmónia Magyarország Koncert- és Fesztiválszervező Nonprofit Kft.

Elszámolás benyújtása: 2016. december 13. napja helyett 2017. január 13. napján

Indokolás:

A gazdasági igazgató kérte munkaviszonyának megszüntetését, melyet az ügyvezető igazgató méltányolt. A felmentési idő alatt azonban sajnálatos módon egészségi problémái adódtak a gazdasági igazgatónak, így a folyamatos ellátás nem volt megoldható. A pozícióra nem találtak még alkalmas jelöltet. Az üzleti tervek elkészítése mellett körülményeiket nehezítette, hogy Állami Számvevőszéki vizsgálat, NKA helyszíni ellenőrzés, levéltári ellenőrzés is érintette a gazdasági területet.

A fent említett okokra tekintettel, továbbá arra, hogy a beszámolásra szóló felszólítást követő második napon postázták az elszámolást, kérik a Tisztelt Bizottság méltányos elbírálását.

II.

Kerekerdő Alapítvány

Elszámolása benyújtása: 2017. január 31. napja helyett 2017. február 21. napján

Indokolás:

Tekintettel arra, hogy 2016 októberétől az egyesület elnöke - soproni állása miatt - hivatásszerűen már nem tudta végezni az alapítvány ügyeit, a korábbi évek gyakorlatának megfelelő elszámolási határidőt (február 20. napja) tartotta szem előtt.

III.

Assisi Szent Ferenc Kollégium

Elszámolás benyújtása: 2016. december 15. napja helyett 2017. január 16.

Indokolás:

A Kollégium igazgatója Rácz Piusz Ofm 2017. januárjában már nem Szombathelyen folyatta lelkipásztori munkáját ez okozta a csúszást.

Kérem a Tisztelt Bizottságot, hogy az előterjesztést megtárgyalni és álláspontját kialakítani szíveskedjék.

Szombathely, 2017. április „ ”

 **/: Koczka Tibor :/**

**HATÁROZATI JAVASLAT**

**……../2017. (IV. 25.) JTKB sz. határozat**

A Jogi és Társadalmi Kapcsolatok Bizottsága a „Javaslat elszámolásokkal kapcsolatos döntések meghozatalára” c. előterjesztést megtárgyalta, és a Filharmónia Magyarország Koncert- és Fesztiválszervező Nonprofit Kft., a Kerekerdő Alapítvány, valamint az Assisi Szent Ferenc Kollégium határidőn túli elszámolását - a benyújtott indokolás figyelembevételével - elfogadja.

**Felelős: Koczka Tibor alpolgármester**

 **Dr. Takátsné Dr. Tenki Mária, a Bizottság elnöke**

 **(A végrehajtás előkészítéséért:**

 **Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**